Kouluhallituksen kiertokirje oppilaiden poliittisesta toiminnasta 1
N:o 684

KOULUHALLITUS

Helsingissä marraskuun 13 päivänä 1930.

K i e r t o k i r j e   valtion ja yksityisten oppikoulujen rehtoreille ja johtajille.

Koska kouluhallituksen tietoon on tullut, että oppikoulujen toverikuntia on kehotettu aktiivisesti määräämään kantansa erääseen päivän polttavaan valtiolliseen kysymykseen, kehottaa Kouluhallitus Teitä, siihen nähden että koulu vastaa oppilaiden kasvatuksesta ja ulospäin suunnatusta esiintymisestä, pitämään huolta siitä, ettei toverikunta tai muut oppilasyhtymät ryhdy minkäänlaiseen valtiolliseen toimintaan, kaikkein vähimmin sellaiseen, joka sisältää hallituksen tai viranomaisten laillisia päätöksiä ja toimenpiteitä tarkoittavaa arvostelua. Tällä Kouluhallitus luonnollisestikaan ei tahdo estää Teitä harkintanne mukaan sallimasta, että oppilaat toverikunnan kokouksissa keskustelevat valtiollisista kysymyksistä.

Kouluhallituksen puolesta:

Ylijohtaja OSKARI MANTERE

Osastopäällikkö Ralf Saxén

</div>

Lähde
Kansallisarkistossa oleva kouluhallituksen kansanopetusosaston II arkiston sidos Dc:1 kiertokirjeet 1929–1933.

Kouluhallituksen kiertokirjeet